Para outras páxinas con títulos homónimos véxase: A Ponte Maceira.
Coordenadas: 42°54′18″N 8°41′39″O﻿ / ﻿42.904944444444, -8.6941666666667

**A Ponte Maceira** é unha aldea que está situada na parroquia de Portor, na parte leste do concello de Negreira. É unha poboación que está cruzada polo río Tambre.

Xeografía
---------

En Ponte Maceira, entre os municipios de Ames e Negreira, está o conxunto monumental formado polo poboado primitivo, un antigo muíño, presa, capela, un pazo moderno e **a gran ponte**, construída sobre o Tambre no século XIII, aproveitando os piares doutra romana anterior. Consta de cinco arcos e dous máis pequenos.

Historia
--------

Escudo do concello de Negreira
Conxunto patrimonial de Ponte Maceira.
Era paso obrigado no Camiño marítimo de Santiago unindo a cidade do Apóstolo Santiago con Fisterra. Existe unha coñecida lenda, que xa recollera o Códice Calixtino (Libro III, Capítulo I), que relaciona Negreira coa tradición xacobea. A lenda afirma que os discípulos do Apóstolo Santiago viñan a todo correr dende o norte, xa que non atopaban quen acollera o corpo decapitado de seu mestre. Detrás deles, os lexionarios romanos trataban de darlles caza. Os cristiáns cruzaron a Ponte Maceira e viron como, de súpeto, cando o facían os romanos, a ponte veuse abaixo e grazas a esta intervención "divina" conseguiron escapar. Esta lenda quedou reflectida no escudo do concello desde 1866, cando se aprobou o deseño do actual escudo: "*O consistorio na sesión plenaria do 24 de febreiro do 1866 deixaba escrito: Este pois é o acontecemento que este concello se propón lembrar no seu escudo de armas*" .

Aquí tivo lugar, nos primeiros anos do século XII, unha batalla entre os homes do primeiro arcebispo de Compostela Diego Xelmírez e as tropas de Pedro Froilaz de Trava e os seus fillos Fernando Pérez de Trava e Bermudo, cos que os enfrontamentos na fronteira do Tambre da Terra de Santiago eran habituais. A Historia Compostelá relata o feito: 

> 
> 
> ...Por este tempo o conde Pedro, aio do rei, cos seus fillos Bermudo e Fernando e os seus auxiliares, molestaba a Compostela e asaltaba frecuentemente aos homes e os gandos. Unhas veces saía ben, outras dáballe as costas ás frechas, segundo as vicisitudes da guerra. Como o pasou en Ponte Maceira, e os moitos homes e armas que perdeu, sería longo de contar...
> 
> 

En arquitectura relixiosa destaca a **igrexa románica de Portor**.

Galería de imaxes
-----------------

*Artigo principal**:* Galería de imaxes de Negreira.
* Ponte medieval.Ponte medieval.
* Cruceiro.Cruceiro.
* río Tambre.río Tambre.

Lugares e parroquias
--------------------

### Lugares de Portor

| Lugares da parroquia de Portor no concello de Negreira (A Coruña) |  |
| --- | --- |
| Fontemirón | Os Outeiros | Piñeiro | A Ponte Maceira | Portor | Rebordáns | Saleiróns |

### Parroquias de Negreira

| Galicia | Provincia da Coruña | Parroquias de Negreira |  |
| --- | --- |
| Alvite (San Tomé) | Aro (San Vicenzo) | Arzón (San Cristovo) | Broño (San Martiño) | Bugallido (San Pedro) | Campelo (San Fins) | Campolongo (Santa Cruz) | Covas (Santa María) | Gonte (San Pedro) | Landeira (Santo Estevo) | Liñaio (San Martiño) | Logrosa (Santa Baia) | Lueiro (Santa Baia) | Negreira (San Xián) | A Pena (San Mamede) | Portor (Santa María) | Xallas (San Pedro) | Zas (San Mamede) |

Notas
-----

1. ↑  *Guía turística do concello de Negreira*, 2009, px. 29.